Angkor Vat - Wikipedia, slobodna enciklopedija

# Angkor Vat

### Sa Wikipedije, slobodne enciklopedije

Angkor Vat je hram u Kambodži posvećen bogu Višnu. Nalazi se na mjestu stare prijestolnice carstva Angkora. Zauzima površinu od 2 km² i predstavlja najveću vjersku građevinu na svijetu.

## [uredi] Historija

Gradnja ovog hrama je počela u vrijeme kralja Surjavarmana II (vladao 1113.-1150.). Posvećen je bogu Višnu i sagrađen je kao kraljevski državni hram. Prvo je to bio hinduistički hram, ali je tokom 14. ili 15. stoljeća promijenjen u budistički, što je i danas. Iako nikad nije bio potpuno napušten, od 16. pa gotovo i do 19. stoljeća bio je u zapuštenom stanju. Originalno ime mu se ne zna, a ime koje nosi danas je nastalo u 16. stoljeću i znači "gradski hram". Od Evropljana prvi ga je posjetio portugalski monah Antonio da Magdalena 1586. Međutim hram je populariziran na Zapadu tek u 19. stoljeću poslije putopisa francuskog istraživača Anrija 1861. Anri Muo upoređuje Angor Vat sa Solomonovim hramom. Smatra ga veličanstvenijim od svih građevina Antičkog Rima i Grčke.

Angor Vat je zahtijevao veliku restauraciju tokom 20. stoljeća. Građanski rat u Kambodži i vladavina Crvenih Kmera prekinula je te radove. Hram je postao simbol Kambodže i nalazi se na zastavi Kambodže.

## [uredi] Struktura

Pogled iz vazduha na Angkor Vat

Angkor Vat je odličan primjer klasičnog stila kmerske arhitekture. U 12. stoljeću kmerski arhitekti su postali vješti u korištenju peščara, kao novog građevnog materijala koji je korišten pri gradnji ovoga hrama.

Angkor Vat predstavlja jedinstvenu kombinaciju hrama planine i kasnijih Čola hramova iz Tamil Nadua u Indiji. Hram je simbol planine Meru, planine bogova. Na sredini se nalazi 5 tornjeva, koji predstavljaju 5 planina. Centralni toranj se uzdiže do 65 metara. Zidovi simboliziraju planinske lance, a kanali okean. Vanjski zid je dugačak 1025 m, širok 805 m i visok 4,5 metara. Oko njega se nalazi 30 m otvorenog polja, koji su ograničeni kanalom širokim 190 metara. Hramu se može pristupiti samo preko kanala, što je historijski gledano funkcionisalo i kao zaštite spriječavajući napade iz džungle. Vanjski zid zauzima 802.000 m² i unutar zidina se nalazio grad i kraljevska palata.

## [uredi] Značaj

Hram je postao simbol Kambodže. Pojavljuje se na državnoj zastavi. Predstavlja glavnu turističku atrakciju Kambodže i nalazi se na UNESCOvoj listi svijetske kulturne baštine. Angkor Vat se ističe svojom veličinom, ali i arhitekturom između stotine hramova i spomenika ovoga tipa.

Preuzeto sa: "http://bs.wikipedia.org../../../a/n/g/Angkor_Vat_5b7a.html"

Kategorije: Odabrani članci na drugim Wikipedijama | Arhitektura | Kambodža

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- বাংলা
- Česky
- Dansk
- Deutsch
- English
- Español
- Eesti
- Euskara
- Suomi
- Français
- Galego
- עברית
- हिन्दी
- Hrvatski
- Bahasa Indonesia
- Ido
- Italiano
- 日本語
- Latviešu
- मराठी
- Bahasa Melayu
- नेपाल भाषा
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Slovenčina
- Slovenščina
- Српски / Srpski
- Svenska
- தமிழ்
- ไทย
- Tagalog
- Українська
- Tiếng Việt
- 中文